CK คาด “ไฮสปีดเทรน” หนุน Backlog แตะระดับ 80,000 ล้านบาทแนะซื้อเป้า 32.50 บ.
CK คาด “ไฮสปีดเทรน” หนุน Backlog แตะระดับ 80,000 ล้านบาทแนะซื้อเป้า 32.50 บ.
CK คาด “ไฮสปีดเทรน” หนุน Backlog แตะระดับ 80,000 ล้านบาทแนะซื้อเป้า 32.50 บ.
14 พ.ค. 2562

บล.ไอร่า ระบุในบทวิเคราะห์วันนี้(14พ.ค.62) บริษัท ช.การช่าง จำกัด (มหาชน) หรือ CK  คาดระดับ Backlog มีแนวโน้มเพิ่มขึ้นต่อเนื่อง จากล่าสุดอยู่ที่ ประมาณ 50,000 ล้านบาท ระยะสั้นมีความน่าสนใจจากโครงการก่อสร้างรถไฟความเร็วสูงเชื่อม 3 สนามบิน คาดลงนาม 15/6/62 เบื้องต้นคาดมูลค่างานก่อสร้างในส่วนของ CK ไม่ต่ำกว่า 30,000 ล้านบาท คาดช่วยเพิ่ม Backlog ของ CK เป็น ประมาณ 80,000 ล้านบาท จากปัจจุบันอยู่ที่ ประมาณ 50,000 ล้านบาท ขณะที่ CK เป็นผู้ประมูลราคาต่ำสุด อาคารศูนย์การแพทย์ รพ.จุฬาฯ คาดมูลค่าไม่ต่ำกว่า 2,000 ล้านบาท คาดช่วยเพิ่ม Backlog ให้กับ CK ต่อเนื่อง
CK ยังมีโอกาสรับงานเพิ่มจากบริษัทร่วมทุน โดยเฉพาะ CKP ที่ปัจจุบันอยู่ระหว่างเจรจากับรัฐบาล สปป.ลาว เพื่อพัฒนาโครงการไฟฟ้าพลังน้ำ เบื้องต้นคาดเข้ามาช่วยชดเชยงานก่อสร้างโครงการไซยะบุรีที่กำหนด COD ต.ค. นี้ คาดมูลค่างานก่อสร้างใกล้เคียง ไม่ต่ำกว่า 90,000 ล้านบาท คาดทำให้ Backlog เพิ่มขึ้นโดดเด่นอีกครั้ง นอกจากนี้ยังรอผลประมูลโครงการก่อสร้างทางด่วนย่างกุ้ง ประเทศเมียนมา มูลค่า 400 ล้านUSD ที่เข้าร่วมประมูลกับ Partner
CK ยังได้รับประโยชน์จากบริษัทร่วมทุน (CKP, BEM และ TTW) ทั้งในรูปเงินปันผลและกำไรจากการขายเงินลงทุน คาดช่วยลดความผันผวนจากธุรกิจรับเหมาก่อสร้าง และช่วยให้ CK สามารถรักษากำไรสุทธิ ไม่ต่ำกว่า 2,000 ล้านบาทต่อปีประเมินราคาเป้าหมาย 32.50 บาท